Uge 36 blev en god dansk uge på de europæiske ranglister, og specielt Lucas Bjerregaard med en andenplads i Schweiz og Nanna Koerstz Madsen med en tredjeplads i Frankrig tog store avancementer.
Lucas Bjerregaard var finalerundens bedste spiller ved Omega European Masters, men i omspillet måtte han dog se sig slået af Matthew Fitzpatrick. Han kunne dog rejse hjem med 277.770 euro eller 325.000 point, og med dem hoppede han 14 pladser frem til en 24. plads på Race to Dubai Rankings. Her er Fitzpatrick nu nummer 13 efter karrieren femte sejr på Europa Touren, mens Søren Kjeldsen takket være sin anden 12. plads på to uger er nummer 95 på ranglisten, og han ser så godt ud som sikker på fornyelse af kortet.
– Læs mere: Andenplads til Bjerregaard efter tabt omspil til Fitzpatrick
Det er ikke meget, de tre danske piger har optrådt på Ladies European Tour i denne sæson, men ved Lacoste Ladies Open de France var både Nanna Koerstz Madsen og Nicole Broch Larsen med, og specielt førstenævnte gjorde det fantastisk. Igennem hele turneringen lå hun med helt fremme og endda i front, og det endte med en tredjeplads. Et resultat, der sender hende op som nummer 31 på Order of Merit, hvor Nicole Larsen er nummer 99.
– Læs mere: Nanna henter flot 3. plads inden major
Der er ikke længe til tourskolen begynder for Rasmus Hjelm, og han begynder at ramme den rigtige form på Challenge Touren. En 28. plads i Bridgestone Challenge var anden turnering i træk med et klaret cut, men som nummer 202 på Road to Ras al Khaimah Rankings er der fortsat langt op til fornyelse af tourkortet. Efter resultatet i England er Jeppe Pape Huldahl, Mark F. Haastrup og Martin Ovesen inde i billedet til fornyelse af kortet, mens Joachim B. Hansen for længst har sikret sig oprykning til Europa Touren.
– Læs mere: Kæmpe triumf!! Danmark vinder VM for hold
Steen Tinning spiller i år vel nok sin mest stabile sæson på Staysure Touren, og ved European Tour Properties Senior Classic sluttede han på en 13. plads, og med det resultat passerede han 50.000 euro i indtjening i denne sæson. Det kan forøges allerede i denne uge, hvor han teer ud ved Scottish Senior Open.
Efter tre uger i træk med top-10 resultater holder Lucas Bjerregaard pause i denne uge, hvor der spilles KLM Open. Her er Søren Kjeldsen, Lasse Jensen og Jeff Winther, mens der på damernes Europa Tour bliver spillet Evian Championship, der er sæsonens sidste major. Her er Nicole Broch Larsen og Nanna Koerstz Madsen.
Endelig bliver der spillet en slag major på Challenge Touren, da Kazakhstan Open med sine 450.000 euro i prmiesum er blandt de største. Joachim B. Hansen er rejst dertil for at forsvare sin førsteplads på ranglisten, og han får selskab af Jeppe Pape Huldahl, Mark F. Haastrup, Martin Ovesen og Morten Ørum Madsen.
2. Patrick Reed: 3.057.948 point.
3. Tommy Fleetwood: 2.805.043 point.
6. (6) Thorbjørn Olesen: 2.459.412 point.
24. (38) Lucas Bjerregaard: 1.101.566 point.
— Top-60 = sæsonfinale i Dubai (pt. 512.448 point) —
95. (101) Søren Kjeldsen: 353.382 point.
– Top-110 = Europa Tour kort (pt. 296.742 point) –
136. (135) Jeff Winther: 229.134 point.
159. (157) Lasse Jensen: 167.263 point.
180. (178) Thomas Bjørn: 99.014 point.
181. (179) Joachim B. Hansen: 96.499 point.
273. (273) Anders Hanen: 14.934 point.
275. (275) Jeppe Pape Huldahl: 13.894 point.
286. (286) Frederik Dreier: 11.200 point.
299. (300) Morten Ørum Madsen: 8.517 point.
319. (318) Niklas Nørgaard Møller: 3.763 point.
1. (1) Joachim B. Hansen: 170.706 point.
2. Sebastian Søderberg: 121.680 point.
— top-16 = Europa Tour kort (pt. 60.392 point) —
49. (47) Jeppe Pape Huldahl: 34.321 point.
60. (57) Mark F. Haastrup: 26.701 point.
62. (60) Martin Ovesen: 25.973 point.
130. (128) Niklas Nørgaard Møller: 9.856 point.
157. (155) Jeff Winther: 6.804 point.
172. (170) Morten Ørum Madsen: 5.055 point.
189. (188) Victor Gebhard Østerby: 3.747 point.
202. (237) Rasmus Hjelm: 3.092 point.
215. (211) Daniel Løkke: 2.487 point.
229. (226) Anders Hansen: 1.717 point.
230. (227) Mads Søgaard: 1.716 point.
3. Stephen Dodd: 226.978 euro.
31. (32) Steen Tinning: 50.043 euro.
1. Goergia Hall: 605,26 point.
3. Sarah Kemp: 302,38 point.
31. Nanna Koerstz Madsen: 90,26 point.
99. Nicole Broch Larsen: 22,60 point.